Que? Como andas?
Estás a gustiño aí? Vale, xenial.
Pois atende.
Vouche contar unha historia,
a de cando fuximos dunha granxa de polos.
Había unha granxeira.
E non podía ver diante as galiñas.
Tíñaas coma prisioneiras.
Digamos que era unha muller de armas tomar.
Mercou unha máquina para facer pasteis cos polos.
Non sucumbades ao pánico!
Pero co que non contaba era coa guerra que lle ía dar
unha galiña con ansias de liberdade.
Era fera, valente
e non quería máis ca unha cousa.
Liberdade!
Uniunos a todos
e deunos as ás para fuxirmos daquel cárcere!
Sacou de alí a todas as galiñas
e desfíxose daquela endemoñada granxeira!
Aburiño!
E sabes quen era esa pita loitadora?
A túa naiciña.
Rocky, non é un chisco prematuro contarlle historias para durmir?
Muller, nunca é cedo para saber de onde vés.
Menos mal que eses días quedaron atrás.
Foi un final feliz.
Vivimos nel.
Aí che vai, Mac.
Alá vai máis froita, Bunty!
Grazas, Mac, que xa me estaba entrando a sede.
Bo traballo, Bunty! Sigue así.
Sabes unha cousa?
Vai sendo hora de esquecérmolo pasado.
Saíu ben outra vez.
Abofé! Precioso.
O pasado?
Que pasado?
Ese pasado, que quedou atrás.
Pero se foron os nosos días de gloria.
É quen somos.
É quen fomos.
Pasamos aquel calvario para evitarllo ao noso bebé.
Pois tes toda a razón.
De agora en diante, a nosa misión é manter o bebé a salvo.
Ti tranquila. O teu Rocky teno todo controlado.
Que fago?
Pega chimpos!
Cólleo, recoiro!
Contra!
Ovo vai!
Mi madriña! Un obús!
Despexade a zona!
- Collédeo! - Coidado!
Non!
Mira para aí!
Xa temos unha familia.
Mira que cousiña, Rocky.
É perfecta.
Benvida ao mundo.
Molly.
Pero que pitiña máis feita!
Ten as patas fraquiñas de seu pai.
Haberá que exercitalas, digo eu.
Nos meus tempos no Exército do Aire, faciamos 50 agachamentos antes do almorzo.
Xa non dou.
- Fíxenlle unha bicicleta. - Non me digas!
Calcetáchela.
Que detalle máis riquiño!
Grazas, Babs.
Sabedes que? A nosa illa paradisíaca agora é...
"paradisiquísima".
Quiquiriquí!
Molly! Non! Parade o carriño!
- A miña nena valente! - Así! Moi ben!
- Oi! Non! - Non!
Molly, es atrevida de máis!
Ten tino, filliña! Agárrate ben.
Agárrate...
Ai, non! Non!
Intolerable!
- Queredes un té? - Ai, si! Que ben!
Ola, rapaces!
Benvidos!
Traémosche uns trastes de categoría, meu!
- Toma. - Molly, suxeita isto, anda.
- Veña! Alégrome de vervos! - Deica o mes que vén!
Ola, guapiña!
Abur!
Vas ver...
Non! Trampulleiro!
Deica!
- Ola! - Boas!
- Bo día! - Ola!
- Bo día, cousiña!
Ola, mamá.
Ola, rula.
Ola, papá!
Tío Nick! Tío Fetcher!
Acaba... de chamarme tío.
Tranquiliño, meu. Tranquiliño!
É que nunca tiven unha familia.
Nin eu.
Mamá, mira unha cousiña...
Podemos ir aló?
A onde, rula?
Á outra beira da auga.
Xa o falamos, Molly.
Alí non che hai nada para nós.
E o que traen tío Nick e tío Fetch?
Esas cousas non son para nós?
Que tal, Ginge?
Rocky!
Molly falaba de saír da illa.
Ai, xa.
Ai! Xa...
Mira, Molly. Queres ver o invento máis chulo do mundo?
Vale!
Que é, papá?
Pois a solución a todos os problemas da vida.
Flocos de millo.
Son o melloriño do mundo ou que?
Estanche ben bos.
Bos?
Están boísimos!
Miña rula, non che hai vida mellor ca esta.
Mamá, que pasa?
Non pasa nada, Molly.
Nada de nada.
En fin. Era visto que os humanos acabarían vindo.
Parece que as levan a unha especie de granxa.
Habíache ben tempo que non vía ese ollar.
Non podes arranxar todos os problemas do mundo, churriña.
Xuntanza hoxe á noite. Correde a voz.
Xa empezamos.
Que foi, mamá?
Por que non me deixas subir á árbore? De que vai a xuntanza?
De nada importante, Molly.
É que...
É que hai avespas moi grandes... este ano.
En serio?
Ademais, alguén ten que quedar aquí para mirar polo teu pai.
Tranquilas. Estou ben.
De acordo.
Se cadra cóntame un conto mentres non estás.
Boa idea.
Boas noites, miña mociña afouta.
Boa noite, Ginge. Sorte!
A ver, bechiño, que che apetece facer?
Pois se cadra podíasme falar... disto.
ROCKY O GALO VOADOR
É que ese... non son eu.
Vale. Si, son eu.
Pero vaiche boa disto.
E...?
E...
a verdade,
éche unha boa historia.
Non nos queren só polos ovos.
Ginger ten o ollar ese.
Vainos meter de crista noutra liorta.
Eu non quero meterme en liorta ningunha.
Teño "liortafobia".
- Abonda, veña. Calade, por favor. - Vai falar.
- Silencio. - Pecha o peteiro!
A ver, xa sabemos o da estrada nova.
E o dos camións que levan galiñas ao que parece ser unha especie de granxa.
Unha granxa?
Acouga, Beryl. Escoitade.
Sabemos por experiencia o que iso pode supoñer.
Non podemos mirar para outro lado.
Non nos queda outra.
Non o quero oír.
Temos que facer algo!
Temos que agocharnos.
Agocharnos?
Si. Agocharnos!
Facer coma quen que non estamos?
Xusto!
Operación Polo Agochado. Bárbaro!
Encántanme os polos! Sobre todo, os de limón.
Leva razón.
Non é problema noso.
Estás ben, rula?
Non é propio de ti agocháreste ante o perigo.
Ben cho sei. Pero agora teño que pensar en Molly.
Non podo...
Non podemos arriscar a nosa liberdade
aventurándonos nun mundo onde as galiñas somos...
deliciosas.
Arriba!
Xenial!
Agora todos caladiños para non chamar a atención.
Quiquiriquí!
Rocky!
Dada a nova situación, se cadra é mellor que non cantes.
Que non cante?
Se iso é o meu.
Podes facer outra cousa. Menos estrepitosa.
Ala! Que chulo!
Molly! Afástate de aí.
Ginge, podemos falar do de...?
Leva razón, galiño.
Emitir sinais ao tolo custa vidas.
Hai que pasar desapercibidos.
Ao mediodía impartirei unha clase de camuflaxe.
Se me dás atopado.
Para que é, mamá?
Iso que é?
Ten un polo sentado nun caldeiro!
E fai así.
Escacho coa risa!
Vamos para a casa.
A onde irán? Podemos ir nós tamén?
- Parece divertido. - Síntocho, Molly.
- Non estás lista para saíres da illa. - Pero...
Rocky? Bótame unha man.
Podo cantar as fins de semana? Non?
Que non estou lista?
Se son grandiña e afouta. Sempre mo dis.
Xa o sei. Pero aínda es moi nova.
Segundo quen?
Segundo teu pai e mais eu.
Va que si, Rocky?
Si, claro. Totalmente. Si.
Faille caso a túa nai.
Que che parece se canto a medias? "Quiqui" ou "riquí"?
Unha cousa máis curtiña.
Pois vou ir ver os camións eses porque son unha campeira solitaria!
Igual ca papá.
Vin o seu póster.
El vivía alá, e ti tamén.
Dixen eu tal cousa? Non me lembro.
Abonda!
Molly, non vas saír desta illa.
Non podes obrigarme a quedar. Non mandas en min!
Mando tal.
Mira, Molly, aquí tes todo o que queiras.
Menos unha cousa.
O que?
Liberdade.
Hai que ver. É cuspidiña a ti.
A túa filla vai saber de medo!
Na cara non!
Molly?
- Molly? - Molly?
- Sae, Molly! - Molly!
- Molly? - Molly?
- Molly! - Molly!
- Molly? - Molly!
Sae xa, Molly!
Non!
Marchou da illa!
Isto non está tan mal. Non sei a que tiña medo mamá.
Son grandiña... e afouta.
Si, abofé que si.
Son... grandiña...
e...
non moi afouta.
Que raio facías? Seica tes conduta suicida?
Non.
Agarda. Que significa "conduta"?
Non é algo tarde para andares por aí, pequerrecha?
Non son pequerrecha.
Son grandiña e afouta.
E non é algo tarde para andares ti por aí tamén?
Vale. Cáesme ben.
Retrucas ben, non si?
En fin. Eu chámome Frizzle.
E ti?
Molly.
Aínda que é unha parvada de nome. Igual o mudo por...
Cala, rula.
Vai parar.
É a nosa oportunidade!
Vés ou que?
A onde?
Ao camión das pitas felices!
Ti tamén o viches?
Vin.
Vaia onde vaia ese camión,
será máis chulo ca o andar dun pingüín.
Ca o andar de que?
Que é un pingüín?
Canto che queda por aprender!
Vamos!
Agarda por min!
A ver, atopou o póster e conteille a historia.
Non creo que sexa para tanto.
Claro. É moi sisudo animar a nosa filla a ser unha "campeira solitaria".
Oe, se por ti fose, seguiría na casca.
Pois estaríache mellor na casca que na estrada!
Conta, ti tamén vives nunha illa?
Non, ho. Vivía na típica granxa aburridísima.
Viñeron os camións, pero disque son moi miúda para ir.
Pero poden dicir misa.
Déixante sentar nun caldeiro!
Que polo non vai querer un caldeiro?
Eu quero un caldeiro.
Ti e mais eu, Mol,
queremos ir a onde nos pete, cando nos pete.
Si! Sen que nos digan o que podemos facer e o que non.
Ti e mais eu, rula, sempre xuntas.
Mi madriña!
Oes iso?
Soa a festa rachada!
Iso que é?
Seica nunca viches un humano?
Na granxa hainos.
Sonche medio parvos.
Dannos de comer e limpan o que manchamos. Son coma criados.
Ei! Oe, ti!
Como destes saído vós as dúas?
Que dis, Molly?
Vés vivir a aventura da túa vida ou que?
- Non! - Non!
Molly!
FESTA 001
Ginger!
Molly!
Sei o que pensas.
Onde están os caldeiros?
Seguro que nolos dan ao chegarmos.
- Falta moito? - Molly!
Oliña!
Hame depenar o cu!
- Agárrate, Fowler! - Que che parece que fago?
Molly!
GRANXAS DIVERTILANDIA O FINAL FELIZ PARA AS GALIÑAS
Home, tan mala pinta non ten.
Si que ten mala pinta, si.
Alto. Para aí.
A ver.
- Vale, todo ben. - Continúa.
ALTA TENSIÓN
Non sucumbades ao pánico.
- Nada de pánico. - Que mal!
É o momento ideal para o pánico! O inimigo lévanos vantaxe.
Hai que ter cabeza!
Onde temos que tela?
Tento pensar!
Calma. Dixen que non sucumbades ao pánico!
Ginger, ti que dis?
Digo...
que da outra vez fuximos dunha granxa.
Pois desta volta... imos entrar.
- Que raro ole. - Non é como imaxinaba.
Está...
chulo, non si?
Así, pitiñas.
Todas para abaixo.
Iso non che me chista. Vamos.
Por aquí.
- Ala! - Ala!
Prometinche a aventura da túa vida ou non?
Veña. A xogar!
Viva!
Vamos á piscina!
Atendédeme. Podémolo lograr.
Só nos cómpre un plan ben elaborado.
Vale. Xa sei.
Entro aí
e saco a Molly.
E como pensas facelo, polo sen cabeza?
Muller, pois...
Ou sexa... entrando
e logo... sacándoa de alí.
Iso non é plan ningún!
Só é o que che gustaría facer.
Si. Que aínda non asamos e xa pingamos. Para facer o pan hai que quecer o forno.
Mira, esa actitude é moi negativa.
Mac ten razón. Precisamos información.
Só temos unha oportunidade. Cómpre pensar moi ben
cada paso que vaiamos dar.
Non podemos entrar ao tolo e...
Rocky?
Que fas?
Ás veces hai que arriscarse, Ginger.
- Listo, Fowler? - Listo.
- Dálle. - Rocky.
Quiquiri...
Que ben lle saíu!
A ver... Algo bo sacamos.
Ao menos xa temos a información.
Xa. Imos precisar reforzos.
Nin tolos! Ese lugar é impenetrable.
Si, e non se dá entrado.
É imposible esa misión.
Non se di ao revés?
Mira que es paspán, Fetch.
A ver, sei que parece imposible,
pero coñecemos o sitio e Mac cre que se pode entrar.
Velaquí a Granxa Divertilandia.
É ben máis pequecha do que pensaba!
Grazas, Babs.
Hai unha porta lateral,
cun ángulo morto,
que se abre cun sinxelo truquiño.
Vale. O único problema é este peche eléctrico.
Estes gardas.
As toupas armadas que saen do chan.
E os parrulos explosivos guiados por láser.
Por favor, tendes que axudarnos.
Rocky está alí.
Mágoa, caíacheme ben.
E Molly tamén.
Molly? A nosa sobriña?
Tranquiliño, meu.
Non te me veñas abaixo.
- Logo contamos con vós? - Dicide que precisades.
O que faga falla pola nosa Molly.
Podémolo lograr, rapaces.
Bunty, coa túa forza, miña rula, podemos mover montañas.
Mac, ti serás o cerebro.
Babs, ti... a nosa especialista en calceta.
Nick e Fetch,
sodes os tunantes máis arteiros desta beira do val.
- Moi amable. - Adulona!
E Fowler, coa túa sabedoría e atención...
Fowler?
E logo a segunda vaga de bombardeiros achégase ao obxectivo
e aí é que cando entro eu.
Mira, Fowler, a ti ímosche asignar un papel especial.
Xa.
Que che parece... o experto en fuxidas?
O experto en fuxidas?
Parece importante.
Gústame!
Ben. Hai que coller o necesario e bulir.
A saber o mal que o está pasando Molly.
Este sitio é a bomba!
É o lugar máis alucinante do mundo!
Miña nai di iso de onde vivimos.
Érache boa!
Alí hai rúas de nubes de azucre?
Podedes brincar nelas?
Non! Son camiños de terra!
Podedes botar o día deitados sen facer nada?
Agora que o dis, meu pai pode.
Pois aquí pode facelo todo o mundo.
Oíra falar disto, pero non sabía que existía de verdade.
Recoiro! Que é?
Un bufete libre!
Máis chulo ca o andar dun pingüín!
Va que si?
Na casa tiña tarefas.
Axudar a Mac coa colleitadora, a Bunty a apañar cenorias,
a Babs a fiar...
Pero aquí todo é xogar.
E seguir xogando.
Botaranme en falla?
É total, non si? Podemos facer o que nos pete!
Veña!
Perdón!
Frizzle!
Eu nótolle algo raro a este sitio.
Eu tamén.
Viras algo así algunha vez?
Ai, non! Que pasa aquí?
Non deberías estar aí, número...
Non tes número.
Non queremos polos que alboroten o galiñeiro.
E moito menos hoxe.
LANZAVENTOSAS
Ben, rapaces.
Toca alixeirar.
Non teño gana. Xa alixeirei antes de saír.
Pero que...?
Non, paparón!
Puxéchela ao revés!
Ai, si.
Veña!
Si?
Vamos!
Aterraxe perfecta. Para mostra, un botón.
O botón?
Vale.
Déixame saír!
A cámara!
Cólloa eu.
OLLOS DO PERSOAL
QUENDA DE NOITE - GARDA 073 GARDA 074
"O experto en fuxidas", dixo.
Máis ben, taxista de dous ratos.
Moi ben. Aterraxe de manual.
Descanse, soldado.
Débenche pensar que son moi vello para esta aventura.
Un vello que xa perde a chaveta e que se distrae á mínima.
Falando diso, téñoche unha historia ben simpática.
Un día andaba eu distraído por aí...
Vaia, estabamos de manobras, e...
Vale.
Xa estou dentro.
Sácateme de enriba!
Nick, non quero preocuparte, pero penso que che falou o traseiro.
Rapaces? Que facedes aquí?
- Rocky! - Rocky!
Viñemos con Ginger. Para te rescatar.
Rescatarme?
Non. Eu son quen rescata.
Non me teñen que rescatar a min.
Eu vou rescatar a Molly.
E que tal che vai?
Home...
Mirade, non mo tomedes a mal, pero ídesme atrasar.
Eu traballo só.
Ai si?
Si. Son o Campeiro Solitario.
Non? E ando cerca.
Dámo o corpo.
Morno, morno, meus.
Quente, quente, máis ben.
Non ole a polo asado?
Díxenvos que me atrasabades!
Mimá!
Estaba todo planeado.
Ai si?
Vale. Teño que atopar a Molly.
Molly?
Cóutate, meu fillo. Cóutate.
Mira para elas.
É coma se estivesen todas algo... turulecas.
Este sitio non me gusta.
Xa. Non é tan divertido como parecía no póster, verdade?
Oe, Frizzle.
Se cadra deberiamos pescudar que está a pasar aquí.
Iso si que ten pinta de ser unha aventura das boas.
Veña. Imos pescudar.
Acouga, pitiña falcatrueira.
Son o teu amigo polo é só quero verte contenta.
Frizzle!
Que pasou?
Boas!
Ti quen es?
Que?
Son eu, Molly.
Encantada de coñecerte.
Frizzle, que é isto?
Veña, Frizzle.
Temos que marchar.
Se son máis feliz ca nunca!
Non.
Son grandiña...
e afouta.
Frizzle.
Escoita. Vou pescudar que está a pasar aquí
e despois volvo.
Prométocho.
Doutor Fry,
chegou o convidado.
Sir Paparotas.
Ben.
Mans á obra!
PAN RELADO
Sir Paparotas. Benvido.
Que honor recibir un cabaleiro do reino.
O de Sir Paparotas é o nome do restaurante.
Eu chámome...
En Granxas Divertilandia
facemos todo o posible para que as pitas se sintan coma na casa.
A verdade é que nunca vira cousa ao paso, doutor Fry.
Cómpre tanta seguridade?
Cómpre, si.
Molly!
É que, tras destas portas, haille segredos
que cambiarán o mundo da tecnoloxía avícola para sempre.
Vamos!
Non!
Ei! Que facedes aí, cuadrilla?
- Ao ataque! - Ao ataque!
Isto é un labirinto!
Como vou ser quen de atopar a Molly?
Velaí a vai.
Molly?
Molly!
E como vai o negocio dos restaurantes?
Pois estalle algo parado.
Vaites. Coido que lle podemos botar unha man.
Molly!
Non!
Molly.
Ginger?
Vale. Alá vou.
E se collemos o ascensor?
Só digo, doutor Fry, que máis vale que pague...
a pena.
A miña socia virá decontado.
Namentres, imos ver unha pequena presentación que preparamos.
Por favor, tome asento.
GRANXAS DIVERTILANDIA PRESENTA
Velaquí un polo corrente.
Insulso, aburrido e asustadizo.
Coma toda criatura cimprona,
o seu instinto natural ante o procesado
é o medo e o pánico.
Cando ocorre isto, os músculos ténsanse,
o que fai que os tecidos conxuntivos formen nós.
O resultado?
Carne correúda, seca e sen sabor.
Mamá, a carne está correúda, seca e sen sabor.
Aborrézote, mamá.
Molly.
Tranquila, nai menosprezada.
E se a ciencia puidese mudar iso?
E se a ciencia puidese alterar a reacción do polo ante o medo?
E se puidese lograr que o polo deveza por ser procesado?
Entón diría vostede: "Así se fai, ciencia!"
Porque un polo feliz...
é un polo saboroso!
É o polo máis rico do mundo mundial!
Quérote, mamá.
Grazas, ciencia.
GRANXAS DIVERTILANDIA
Molly.
Os debuxiños están moi ben, doutor Fry.
Pero serán quen de facelo?
Xa o fixemos.
Esa voz!
Permítame presentarlle a miña dona.
Melisha Tweedy.
Benvido ao futuro.
É ela!
Querida, preséntoche a Sir Paparotas.
Chámome Reginald Smith.
Sir Paparotas é o nome da cadea de restaurantes.
Ola, Reginald.
Vexo que xa coñece o meu actual marido, o doutor Fry.
Atraéronme a súa cuantiosa herdanza e as hectáreas de terreo que posúe?
Non. Seduciume a súa mente.
Probablemente non salte á vista, pero élle un xenio.
Afágasme, ruliña.
Graduouse en Oxford e Cambridge en Neuroloxía Clínica,
Psicoloxía Condutista, Enxeñería Xenética...
E Arte Dramático!
Agora que lle serviron o petisco,
pasaremos ao prato principal.
Veña.
Molly, non! Volve!
Soltádeme!
Vale. Busquemos a Molly.
Mirade!
Rocky e os ratos saen pola tele!
E a cousa está emocionante!
Onde andará?
Anda!
Gústalles a atracción das oveiras!
Frizzle.
Mamá?
Ai, bechiño!
- Estás ben? - Si.
Promete non volver escapar!
- Mancáronte? - Non, pero coido que...
Veña!
Dálle dunha vez.
Vou, cabaciña.
Velaquí...
o control remoto.
E os outros controis remotos.
Por que tres?
Ninguén o sabe.
Imos probar con...
este.
- Xogo ao golf? - Onde estou?
- Que fago? - Molly? Onde andas, Molly?
Que pasa aquí?
Non. Ese non é, meu ben.
Ese é o botón de apagado.
Atentos.
Tocoume!
Gañou o premio!
Ala!
Que chorra!
Non. Para!
Fuxe, pita! Fuxe!
Abur!
Pásao ben!
Mírame e non afastes a vista.
Velaquí...
o nacemento do nugget.
Quérote, mamá.
Ou sexa... está boísimo.
Imaxíneo.
Nas rúas de tódalas cidades,
a xente vai e vén.
Xente moderna nun mundo moderno.
Queren comida, e quérena rápido.
E nós ímosllela dar, a caldeiros!
Comida rápida. Gústame. Pode ser bo negocio.
Non. Será boísimo.
E Melisha Tweedy cobrará a súa vinganza.
Vinganza?
Ganancia, quero dicir.
Mañá a primeira hora mandarei un camión para levar o primeiro frete.
Cos meus nuggets e a súa cadea de restaurantes,
a nosa colaboración será moi produtiva.
Acompáñoo ao coche, excelencia?
Vamos. Hai que liscar de aquí.
Agarda. Non podemos marchar sen Frizzle.
Frizzle? Quen é Frizzle?
Unha amiga. Non podo abandonala. Prometinlle que volvería.
Por favor, Molly. Non o entendes.
Xa viches o que pasa. Vai morrer!
E como non lisquemos xa, nós tamén imos morrer.
Tanto me ten! Non a deixarei aquí.
Es moi nova
e non tes nin idea de a quen ten enfrontas!
Aburiño!
Ti!
Ven aquí!
Mira ti. A artistiña da evasión.
Non me vas chafar o plan.
Desta vez non.
Volve decontado, doutor.
E trae un colar.
Temos unha hóspede coa que non contabamos.
Para.
Acabas con nós, meu.
Non estaba tan moído
dende que probei aquela roda para hámsteres.
- Velaí estás! - Escoitade.
A pita falcatrueira e endemoñada que escapou da Granxa Tweedy
e que me arruinou a vida.
Que demo de sitio é este?
Molly, onde estás?
Desfixo o calcetado!
Correde!
Deiche todo o que unha galiña pode desexar.
Un galiñeiro quentiño,
comida a fartar,
pero non estabas contenta.
Pois xa verás o contenta que te vas poñer.
Mamá!
Teño que entrar aí!
Teño unha idea!
- Es o Campeiro Solitario, non si? - Son.
Saías disparado dun canón, non?
Exacta... Por que o dis?
Non funciona. Dálle máis potencia!
O equipo está ben, cariño.
Pero nunca vira unha galiña con tal forza de vontade!
Se eu che contase...
Sube a potencia ao máximo.
Ao máximo?
Nunca tal fixemos!
Teño que facelo todo eu?
Maridos e galiñas, a cruz que me tocou na vida!
Fixo que funcionará?
Abofé. Os cables non teñen segredos para Fetch.
Xa roía neles antes de aprender a andar.
- Listo! - Bo traballo, rapaces.
Estou listo para voar.
Adeus, meu!
Ou, mellor dito, au revoir.
Vai ser un adeus, penso eu.
Veña.
Vamos, mamá.
Mamá? Quen é mamá?
Ti! E temos que liscar de aquí.
E logo?
A min encántame isto.
Son moi feliz.
Non!
Papá?
Molly.
Moi ben.
Baila que dá xenio velo!
Mamá! Quieta!
Non sabemos voar, somos polos!
Collédeo!
- Ven aquí! - Alto!
A por el!
Atopade esas galiñas!
Son f-e-l-i-z!
Sei que o son! Abofé que o son!
Son f-e-l-i-z!
- Veña! - Cala, mamá. Non podemos berrar.
Pero quero cantar!
Sígueme.
Bárbaro!
Marchamos de vacacións?
Non. Imos buscar a Frizzle e a papá e saír de aquí.
E logo por que?
Porque o digo eu!
Ti non mandas en min.
Estoume vendo as patiñas.
Onde están?
- Vamos, mamá. - Bulide!
- Por aquí! - Aloha!
Agardade!
Arreade! Temos que apurar!
Ginger! Menos mal que escapaches!
Que forte volvernos enfrontar á bruxa esa!
Que? Se a señora Tweedy é riquiña coma ela soa!
- Adóroa. - Bunty.
- Mac. É polo colar. - É un amor!
- Di cousas sen xeito. - É a mellor.
- Molly! - Molly!
Aloha!
- Fulminámolo! - Tío Nick?
Tío Fetch!
Como destes con nós?
- Caemos polo conduto do... - Foi o amor, Molly.
Guiounos o amor.
Alá vou!
- Aloha! - Ginger!
Mamá!
Son f-e-l-i-z.
Sei que o son.
- Abofé que o son. - Non abre.
- Son f-e-l-i-z. - Que tes no bolso?
Pouca cousa, a verdade.
Estupendo!
O que precisamos!
Que cóxegas!
É coma unha lata de galletas xigante.
Pero sen galletas.
Perdín as lentes.
Non vexo un burro a tres pasos.
Mamá?
Mamá!
Molly?
Estás ben!
Ai, Molly!
Que pasou?
Onde estamos?
Non che sei, pero non hai saída.
Sempre hai saída.
E Rocky?
Vino na sala grande.
Salvounos.
Si?
Veña! Desta vai!
Non vou dar aguantado moito máis.
Fetcher, bule!
Agárrate a un saínte ou a unha regaña.
Entendido.
A esa regaña non!
Afrontémolo, parrula.
Cómpre un milagre para saírmos.
Ei!
Hai alguén aí abaixo?
- Papá! - Rocky!
Non lle digas que el é o milagre. Calquera o atura!
Rocky ao rescate!
- Non! Non saltes! - Non saltes!
Como? Que dicides?
Non vos escoito! Agardade, que baixo.
Non saltes!
Aperta familiar!
Canto vos estrañei!
Veña! Saiamos deste antro e vaiamos para a casa.
Esa é a saída, non é?
Síntoo moito.
Molly, que tes?
É todo culpa miña.
Debinvos facer caso e obedecervos.
Mirade que desfeita.
Ei! Onde vai a miña nena grandiña e afouta?
Esa nena é parva.
Tiñas razón.
Se conseguimos volver á casa, non penso moverme de alí... na vida.
Non, Molly.
A culpa é miña.
Fixen mal en contarche a parvada esa do Campeiro Solitario.
Non. A culpa é miña.
Sempre odiei estar encerrada.
Como puiden pensar que ti non o odiarías?
Será que me asustaba canto te pareces a min.
Que ten de malo que me pareza a ti?
Nada. Porque túa nai é a mellor.
E sempre ten un plan.
Desta volta, non.
Xa chegou.
Todo listo para fritir, Fry?
Cinco minutos, cabaciña.
Que sexan catro.
Onde andará esa pita?
As galiñas fuxitivas... Metéronse nun silo de millo.
No silo, dis?
Bárbaro! Vou recibir o noso convidado.
A produción comeza en tres minutos.
Tres?
Coido que xa non ides cacarexar moito máis, pitiñas.
TRITURADORA SILO DE MILLO
Creo que hai unha trituradora no fondo!
O bo é que seguramente afoguemos
antes de que nos faga anaquiños.
Agardade.
Flocos de millo.
Flocos de millo, rapaces! Mirade!
Rocky, non é momento para...
A solución a todos os problemas da vida!
Claro!
Mac, precisamos calor.
Moita calor.
Serve isto?
Perfecto!
Quen ten un misto?
Ti estás tolo perdido!
Imos esbourar coma castañas!
Ademais, non nos queda ningún.
Non!
Aí, miña nena!
Pódovos lembrar que temo polas nosas vidas?
E logo?
Estache ben boa!
Hai máis?
E non o vas crer!
Cando o demo de Charlie cría que xa iamos para a casa,
o inimigo abriu fogo ás seis en punto.
Deus santo! Choven flocos de millo?
Cousas do clima británico!
Imprevisible.
Non hai quen o entenda.
Intolerable!
- Si, señor! - Conseguímolo!
Mirade!
O bo de Fowler xa preparou a ruta para fuxirmos!
Así se fai, pillabán!
Cunha aperta de mans abonda, grazas.
Misión cumprida! Vámonos desta casa de tolos.
Si!
Mira, Nick.
Temos petiscos para o camiño?
Ben. Adiante.
Ginger, vés ou que?
Non, non vou.
Vou volver entrar.
Buscar a Frizzle?
A Frizzle... e a todas as galiñas.
Ben!
Aínda que vivamos nun lugar illado, non podemos vivir alleos ao que pasa fóra.
Ningunha galiña é unha illa.
Vou contigo, Ginger.
Si, señora. Eu tamén.
E eu.
Conta cos ratos.
Ben. Cal é o plan, mamá?
Pois non pensaba que...
Rocky.
Oe, Molly. Seguro que estás lista para isto?
Dende que saín da casca, papá.
É cuspidiña a min.
Doutor Fry, que foi o ruído ese no tellado?
Coma unha explosión.
Coido que rebentou a tapa dun dos silos.
Se cadra foi por pasar eses polos pola trituradora, meu ben.
Non sexas paspán.
Melisha, todo listo para o gran día?
Abofé que si, Reginald.
Todo preparadiño.
Bárbaro! O camión está listo.
Hai que bulir.
Mentres Tweedy está aí entretida,
nós volvémonos coar dentro.
Molly, ti leva a Bunty, a Babs e a Mac xunta as galiñas.
Vamos.
Por aquí.
Que non vos vexan. Impedide que as pitan suban a escaleira.
Rocky, nós imos buscar o mando
e desactivar os colares.
Unha vez que os desactivemos,
o equipo de Molly sacará as galiñas de alí.
Botámonos fóra...
roubamos o camión
e xa está.
Pois a que agardamos?
- Arreando. - Veña, que é para hoxe.
Por onde ía? Ai, si.
Charlie perdera o tren de aterraxe
e a carraca aquela comezou a arder...
Por certo, Melisha, tróuxenche algo para celebrar o gran día.
Vaites, Reginald. É algo repentino...
Ketchup?
Non.
Algo totalmente novo.
Eu chámolle "o mollo".
É... doce.
E agre.
Así somos todos, non é, Reginald?
Doutor Fry?
Si, cousiña?
Di as palabras que devezo por escoitar.
Dálle xa, babeco!
TODAS AS GALIÑAS
O galo bailadeiro! E mais a galiña rubia!
Recoiro! Á miña muller non lle vai chistar nadiña.
Vinde aquí, pitas falcatrueiras!
Contra!
Deica nunca, cara de ovo!
Píllalo?
Doutor Fry, que pasa aí arriba?
Bule. Vamos.
Doutor Fry!
- Ola? - Doutor Fry!
- Hai alguén aí? - Doutor Fry!
Doutor Fry!
Onde están os nuggets?
Mi madriña! Este inútil non vale nin para caldo de...
galiña!
Imos facer uns nuggets.
Ai, non!
Isto cheira mal, Mac.
Ai, Frizzle. Onde estás?
Tócame!
Abur!
Frizzle!
Que bonitiño é o sol...
- Non! Para! - Terma dela.
Mac, apura!
Xa o teño!
Xa non o teño!
Rocky!
Veña, Ginger!
Marchamos de vacacións de verán.
Folgaremos unha semaniña ou dúas.
Veña, rulas! Que marchamos de vacacións!
Non, Babs!
Vanas converter a todas en nuggets.
Imos a un lugar onde quenta o sol.
Agora non, meu.
Por favor, Mac! Bule!
Case está.
Teño que trebellar un pouco máis e...
Que pasou? Que fan?
Frizzle, isto non é o paraíso.
Métente no caldeiro cando te pican e te cociñan.
E volviches por min?
Pois claro.
Ti e mais eu, rula, sempre xuntas.
Hora de marchar!
Tentade empurralas!
Son unha chea delas!
É unha das actividades das vacacións?
Mamá!
Ginger!
Mira!
Velaí van os caldeiros!
O botón!
Claro!
Frizzle, sube a cabalo de Bunty.
Que?
Ti faime caso.
Arriba!
Mallado, Molly!
Moi ben, Molly!
Molly?
Tranquilo, papá. Axuda a mamá.
Coidado!
Que temos aquí?
Unha coma ti en pequerrecho.
Mamá, toma!
Van caer, mamá!
Ginger, non as damos parado!
Non podes agardar, mamá. Preme o botón!
Ás veces...
hai que arriscarse.
Non!
Quiquiriquí!
Non!
Ginger!
Xa vos teño.
Vaites, vaites.
Paréceme que vós os tres ben enchedes un caldeiro.
Aburiño!
Outra vez.
PERIGO GALIÑA GRANDE
Vamos!
Por que tardan tanto?
Non é precisamente comida rápida.
Que raro. Parece coma unha...
desbandada!
- Bulide! - Ritmo nesas patas!
- Veña, rápido! - Vamos!
Seguro que sabes como vai isto?
Sei, home! Andar, parar... e un de reposto?
Bulide! Hai que marchar!
A toda máquina!
Non é por aí!
Que puxeches?
Vou de estilo informal.
A ver!
Que casa de tolos é esta?
Melisha?
Que fas disfrazada de nugget?
Velaí está a saída!
Botádea de aí!
CONTROL DE PONTE
Cacho caldeiro van necesitar!
Calzos fóra!
Instrutor Fowler, división de fugas, listo para o servizo.
Que sería de nós sen ti, Fowler?
Cariño!
Cariño.
A máquina está a quecer de máis.
Cabaciña, ten tino cos...
- Contra! - Que?
Quedoume o paraugas aló.
O mellor de ir de vacacións é volver á casa, non si?
Abofé que si, Babs.
Amañado!
Tiña un parafuso frouxo.
Que ben ter uns caldeiros para cando apetece petiscar algo.
Hai de sobra para todos!
Disque isto fai a un feliz e parvo.
Si, xa o noto.
Manda truco!
Meu, que aínda non o prendín.
Pois parece que xa temos o final feliz.
Mellor chamalo o comezo feliz.
Sarxenta Molly preséntase tras o recoñecemento.
Granxa avícola, campo norte.
Trinta aves por caixa.
Coitadas pitiñas!
Atendede.
Isto non che me gusta nadiña.
Chegou a hora.
Unha preguntiña.
Xa podo volver cantar?
Abofé que si.
Preparados?
- Preparados! - Preparados!
Quiquiriquí!
EN AGARIMOSA LEMBRANZA DE MAURICE MORGAN
Subtítulos: Marina do Albardeiro